**ΕΛΛΗΝΙΚΗ ΔΗΜΟΚΡΑΤΙΑ ΕΙΔΙΚΗ ΣΥΝΕΔΡΙΑΣΗ ΤΗΣ ΝΟΜΟΣ ΑΤΤΙΚΗΣ 21ης ΔΕΚΕΜΒΡΙΟΥ 2022**

# ΔΗΜΟΣ ΔΑΦΝΗΣ YMHTTOY

# ΔΗΜΟΤΙΚΟ ΣΥΜΒΟΥΛΙΟ

# ΘΕΜΑ: Ψήφιση του προϋπολογισμού Εσόδων – Εξόδων του Δήμου έτους 2023 .

**Α Π Ο Φ Α Σ Η Νο 109**

Σήμερα την **21η Δεκεμβρίου 2022 ημέρα Τετάρτη** και **ώρα 21:00** συνήλθε το Δημοτικό Συμβούλιο Δάφνης - Υμηττού σε **ειδική-μεικτή συνεδρίαση** κατόπιν της **αριθμ. πρωτ. 15242/16-12-2022** πρόσκλησης του κ. Προέδρου του Σώματος, η οποία επιδόθηκε νόμιμα σε κάθε ένα Δημοτικό Σύμβουλο σύμφωνα με τις διατάξεις του άρθρου 67 του Ν. 3852/7-6-2010 (ΦΕΚ Α' 87) με τίτλο : «Νέα Αρχιτεκτονική της Αυτοδιοίκησης και της Αποκεντρωμένης Διοίκησης –Πρόγραμμα Καλλικράτης» όπως αντικαταστάθηκε με το άρθρο 74 του Ν. 4555/2018 –«Πρόγραμμα Κλεισθένης Ι» και δημοσιεύθηκε αυθημερόν στην ιστοσελίδα του Δήμου σύμφωνα με την παρ. 4 του ίδιου άρθρου, στην αίθουσα του Δημοτικού Συμβουλίου 2ος όροφος, του Δημοτικού Κτιρίου της Κοινότητας Υμηττού (πρώην Δημαρχείο Υμηττού), Πλ. Ηρώων Πολυτεχνείου 1 και ταυτόχρονα με τηλεδιάσκεψη και χρήση της τεχνολογίας του e-presence ([www.epresence.gov.gr](http://www.epresence.gov.gr)), παρόντων και απόντων των κ.κ. Δημοτικών Συμβούλων ως εξής**:**

|  |  |  |  |  |
| --- | --- | --- | --- | --- |
| **Α/Α** | **ΕΠΩΝΥΜΟ** | **ΟΝΟΜΑ** | **ΙΔΙΟΤΗΤΑ** | **ΠΑΡΩΝ/ ΠΑΡΟΥΣΑ** |
| 1 | **Αναστασόπουλος** | **Γεώργιος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 2 | **Αναστασόπουλος** | **Νικόλαος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 3 | **Ανδρουλάκης** | **Ανδρέας** | **ΓΡΑΜΜΑΤΕΑΣ Δ.Σ.** | ΠΑΡΩΝ |
| 4 | **Αντωνιάδης** | **Κωνσταντίνος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 5 | **Αργιανάς** | **Δημήτριος** | ΔΗΜΟΤΙΚΟΣ ΣΥΜΒΟΥΛΟΣ | **ΑΠΩΝ** |
| 6 | **Βαρβιτσιώτης** | **Παναγιώτης** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 7 | **Βερύκιος** | **Δημήτριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ (ΤΗΛ/ΨΗ) |
| 8 | **Βογιατζόγλου** | **Αργυρούλα** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ (ΤΗΛ/ΨΗ) |
| 9 | **Γιαννακούρας** | **Δημήτριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 10 | **Γιαννοπούλου** | **Κλεάνθη (Κλειώ)** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ (ΤΗΛ/ΨΗ) |
| 11 | **Δαουλάρης** | **Γεώργιος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 12 | **Θάνου** | **Χρυσούλα** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |
| 13 | **Θεοδωρόπουλος** | **Δημήτριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 14 | **Κατσαρός** | **Θεόδωρος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 15 | **Καρακώνη** | **Βαρβάρα-Αικατερίνη** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |
| 16 | **Κρούσος** | **Μενέλαος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 17 | **Λαγδά** | **Δέσποινα** | ΔΗΜΟΤΙΚΗ ΣΥΜΒΟΥΛΟΣ | **ΑΠΟΥΣΑ** |
| 18 | **Λεμπέσης-Κολοκυθάς** | **Ελευθέριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 19 | **Λιακόπουλος** | **Χρήστος** | **ΠΡΟΕΔΡΟΣ Δ.Σ.** | ΠΑΡΩΝ |
| 20 | **Λιούτας** | **Κωνσταντίνος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 21 | **Μαργαρίτης** | **Ηλίας Ερρίκος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 22 | **Μητροβγένης** | **Γεώργιος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 23 | **Μπόκαρης** | **Γεώργιος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ |
| 24 | **Μπουρνελές** | **Νικόλαος** | ΔΗΜΟΤΙΚΟΣ ΣΥΜΒΟΥΛΟΣ | **ΑΠΩΝ** |
| 25 | **Ντίνος** | **Νικόλαος** | **ΑΝΤΙΠΡΟΕΔΡΟΣ Δ.Σ.** | ΠΑΡΩΝ |
| 26 | **Ρούσσου** | **Καλλιρόη (Ρόη)** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |
| 27 | **Σκιαδοπούλου** | **Γεωργία** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |
| 28 | **Σταυριανουδάκης** | **Κωνσταντίνος-Νεκταριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ (ΤΗΛ/ΨΗ) |
| 29 | **Τζιβελέκας** | **Ιωάννης** | ΔΗΜΟΤΙΚΟΣ ΣΥΜΒΟΥΛΟΣ | **ΑΠΩΝ** |
| 30 | **Τόλια –Κηπουρού** | **Ναυσικά** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |
| 31 | **Τσιλίφης** | **Νικόλαος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ (ΤΗΛ/ΨΗ) |
| 32 | **Τσούτσουρας** | **Δημήτριος** | ΔΗΜΟΤΙΚΟΣ ΣΥΜΒΟΥΛΟΣ | ΠΑΡΩΝ (ΤΗΛ/ΨΗ) |
| 33 | **Χριστινάκη** | **Όλγα** | ΔΗΜΟΤΙΚΗ ΣΥΜΒΟΥΛΟΣ | ΠΑΡΟΥΣΑ |

Στη συνεδρίαση αυτή, στην οποία είχαν κληθεί νόμιμα και εμπρόθεσμα ο Δήμαρχος και οι Δημοτικοί Σύμβουλοι, παρίστατο ο Δήμαρχος κ. Μπινίσκος Αθ. Αναστάσιος, ο Πρόεδρος της Δημοτικής Κοινότητας Δάφνης κ. Δραγάτσης Ιωάννης, πραγματοποιήθηκε δε υπό την προεδρία του Προέδρου του Σώματος κ. Λιακόπουλου Χρήστου, με Γραμματέα του Σώματος τον κ. Ανδρουλάκη Ανδρέα.

Αφού ο Πρόεδρος του Δημοτικού Συμβουλίου σύμφωνα με τις σχετικές διατάξεις του άρθρου 7 περ.5 του κανονισμού λειτουργίας του δημοτικού συμβουλίου (ΑΔΑ:4576Ω9Φ-Ρ31) διαπίστωσε απαρτία, καθόσον επί συνόλου **33 μελών παρίσταντο 29** ως ανωτέρω, κήρυξε την έναρξη της συνεδρίασης και έδωσε το λόγο στον Δήμαρχο κο Αναστάσιο Αθ. Μπινίσκο, προκειμένου να εισηγηθεί το **πρώτο θέμα** ημερήσιας διάταξης όπως αυτό αναφέρεται στην ανωτέρω πρόσκληση της ειδικής συνεδρίασης και αφορά στην ψήφιση του προϋπολογισμού του Δήμου έτους 2023.

Κατά την συζήτηση/ψήφιση του θέματος προσήλθε μέσω τηλεδιάσκεψης ο δημοτικός σύμβουλος κος Τζιβελέκας Ιωάννης.

Ο κος Δήμαρχος έθεσε υπόψη του Συμβουλίου την αριθμ. 268/9-12-2022 απόφαση της Οικονομικής Επιτροπής με την οποία *καταρτίστηκε ο προϋπολογισμός εσόδων - εξόδων του Δήμου οικ. έτους 2023,* την αριθμ. πρωτ. 3575/15-12-2022 γνώμη του Παρατηρητηρίου Οικονομικής Αυτοτέλειας των Ο.Τ.Α. και την Αιτιολογική Έκθεση της Οικονομικής Επιτροπής, ο οποίος συνοπτικά έχει ως εξής :

* **σύνολο εσόδων** **30.988.370,71 €**
* **σύνολο εξόδων** : **30.872.007,65 €**
* **Αποθεματικό** : **116.363,06€**

*Η σύνταξη του προϋπολογισμού του 2023 πραγματοποιήθηκε σύμφωνα με την αριθμ.* *49039/26-7-2022 (ΦΕΚ Β’3976) ΚΥΑ με την παροχή οδηγιών για την κατάρτιση του π/υ των δήμων, οικονομικού έτους 2023-μερική τροποποίηση της υπ΄αριθμ.7028/2004 (Β΄253) απόφασης, με την οποία δόθηκαν οδηγίες για την κατάρτιση του π/υ των δήμων, οικονομικού έτους 2023. Στη συνέχεια το Παρατηρητήριο Οικονομικής Αυτοτέλειας των ΟΤΑ, με την αριθμ. 3575/15-12-2022 γνώμη του επί του σχεδίου του προϋπολογισμού έτους 2023, τον αξιολόγησε ως κατωτέρω*

* *01. Είναι τουλάχιστον ισοσκελισμένος.*
* *02. Έχει τηρήσει τις οδηγίες που δόθηκαν με τα άρθρα 3 (κεφ. Α1) και 4 (κεφ. Β1 και Β2) της 49039/25.07.2022 ΚΥΑ.*

*Το σχέδιο του π/υ 2023 καταρτίστηκε με βάση τα στοιχεία εκτέλεσης του π/υ της περιόδου Ιανουαρίου-Ιουλίου 2022. Κατά την κατάρτιση του προϋπολογισμού έχει ληφθεί υπόψη η διαμόρφωση του ύψους των φόρων, τελών, δικαιωμάτων και εισφορών προκειμένου να υπολογιστούν τα έσοδα. Επιπλέον, έχουν ληφθεί υπόψη οι εισηγήσεις των Κοινοτήτων Δάφνης και Υμηττού, η εισήγηση της Επιτροπής Διαβούλευσης και το τεχνικό πρόγραμμα του έτους 2023 στο οποίο έχουν συμπεριληφθεί έργα στο ύψος του ποσού που θα εκτελεστεί εντός του έτους και είναι όλα εξασφαλισμένα.*

*Σύμφωνα με τις παρ.8 και 9 του άρθρου 77 του Ν.4172/2013,*  *όπως αντικαταστάθηκε με το άρθρο 189 του Ν.4555/18 και στη συνέχεια τροποποιήθηκε εκ νέου με το άρθρο 12 του Ν.4623/19, ορίζονται τα εξής: «Η συζήτηση και η ψήφιση του προϋπολογισμού διεξάγεται επί της εισήγησης της οικονομικής επιτροπής και επί των εναλλακτικών προτάσεων των παρατάξεων που τυχόν υποβλήθηκαν. Έγκυρες θεωρούνται οι ψήφοι υπέρ συγκεκριμένης πρότασης, είτε υπέρ της κατατεθείσας από την οικονομική επιτροπή είτε υπέρ εναλλακτικών προτάσεων, που κατατίθενται σύμφωνα με την παράγραφο 9. Εναλλακτικές προτάσεις προϋπολογισμού κατατίθενται είτε στην οικονομική επιτροπή κατά το στάδιο σύνταξης του σχεδίου του προϋπολογισμού, είτε στο δημοτικό συμβούλιο κατά την πρώτη συζήτηση και ψήφιση του προϋπολογισμού. Οι εναλλακτικές προτάσεις συντάσσονται από τις προτείνουσες παρατάξεις ή τους προτείνοντες συμβούλους, συνοδεύονται από αιτιολογική έκθεση και εισήγηση της οικονομικής υπηρεσίας του δήμου, συζητούνται διακριτά και τίθενται σε ψηφοφορία κατά την ίδια συνεδρίαση που συζητείται το σχέδιο που έχει υποβληθεί από την οικονομική επιτροπή. Σε περίπτωση που τροποποιούν κωδικούς αριθμούς εσόδων και δαπανών, θα πρέπει να διασφαλίζεται πάντοτε η ισοσκέλιση τουλάχιστον του προϋπολογισμού, σύμφωνα με τα οριζόμενα στην παράγραφο 2 του παρόντος άρθρου. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου συνιστά τον εγκεκριμένο προϋπολογισμό. Αν καμία πρόταση δεν συγκεντρώνει την απόλυτη πλειοψηφία των παρόντων μελών του δημοτικού συμβουλίου, τότε η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων».*

Κατόπιν ο κ. Πρόεδρος αφού διαπίστωσε ότι δεν υπάρχουν κατατεθειμένες εναλλακτικές προτάσεις, κάλεσε το Σώμα να αποφασίσει για τον Προϋπολογισμό οικονομικού έτους 2023 του Δήμου Δάφνης-Υμηττού, σύμφωνα με την απόφαση - εισήγηση της Οικονομικής Επιτροπής και τις διατάξεις της ισχύουσας Νομοθεσίας.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού άκουσε την εισήγηση του κ. Δημάρχου, καθώς και των τοποθετήσεων των εισηγητών, των αρχηγών παρατάξεων, των Δημοτικών Συμβούλων και ειδικότερα των κ.κ. Δαουλάρη Γεωργίου ο οποίος μεταξύ άλλων ανέφερε ότι η παράταξή του θα καταψηφίσει δεδομένου ότι θεωρεί ότι είναι μεν ένας προϋπολογισμός ισοσκελισμένος και λογιστικός αλλά δεν ανταποκρίνεται στις ανάγκες των πολιτών, « ως αξιωματική αντιπολίτευση κρίνουμε την φιλοσοφία του προϋπολογισμού στην οποία είμαστε αντίθετοι», Χριστινάκη Όλγας η οποία μεταξύ άλλων ανέφερε ότι η παράταξη της θα καταψηφίσει διότι είναι ένας προϋπολογισμός αίολος, *αναποτελεσματικός διότι στην πραγματικότητα δεν καλύπτει τις ανάγκες των πολιτών, Τόλια-Κηπουρού Ναυσικάς η οποία μεταξύ των άλλων ανέφερε ότι η παράταξη της θα καταψηφίσει διότι ο προϋπολογισμός συντάχθηκε με βάση την ΚΥΑ και το Παρατηρητήριο οικονομικής αυτοτέλειας των Ο.Τ.Α και είναι βαριά αντιλαϊκός και ταξικός, ενώ θεωρούν ότι θα πρέπει να αυξηθεί η κρατική χρηματοδότηση, Μητροβγένη Γεωργίου, ο οποίος μεταξύ άλλων ανέφερε ότι θα καταψηφίσει δεδομένου ότι θεωρεί ότι είναι καθαρά λογιστικός και ευθυγραμμισμένος με την Κυβερνητική πολιτική, δεν έχει λάβει υπόψη του τις πραγματικές ανάγκες των πολιτών, διαφωνεί στη φιλοσοφία και στην πολιτική του* και την τοποθέτηση του Δημάρχου κ. Μπινίσκου Αναστάσιου, ο οποίος μεταξύ άλλων ανέφερε «… σήμερα για ακόμη μία φορά η αντιπολίτευση δεν κατέθεσε καμία πρόταση. Ο προϋπολογισμός που κατατέθηκε από την Διοίκηση είναι απόλυτα ρεαλιστικός και αντικατοπτρίζει τις πραγματικές ανάγκες των κατοίκων της πόλης μας…», όλες οι τοποθετήσεις αναλυτικά καταγράφηκαν στα μαγνητοφωνημένα πρακτικά, έλαβε γνώση του περιεχομένου όλων των εγγράφων του σχετικού φακέλου και ειδικότερα της αριθμ. 1/2022 πρότασης της επιτροπής διαβούλευσης, της αριθμ. 7/2022 απόφασης της Εκτελεστικής Επιτροπής, των αριθμ. 73, 90, 74, 76, 75 έτους 2022 αποφάσεις του Δημοτικού συμβουλίου που αφορούν στον Καθορισμό: του συντελεστή τέλους ακίνητης περιουσίας (ΤΑΠ), συντελεστών τελών καθαριότητας και φωτισμού, φόρου ηλεκτροδοτούμενων Χώρων, τελών διαφημίσεως και τελών χρήσης - κατάληψης πλατειών, πεζοδρόμων, πεζοδρομίων και λοιπών κοινόχρηστων χώρων για το έτος 2023 αντίστοιχα και της αριθμ. 224/2022 απόφασης της Οικονομικής Επιτροπής που αφορά τον καθορισμό των τελών και δικαιωμάτων του Δημοτικού Κοιμητηρίου, καθώς και τα έσοδα που προβλέπεται να έχει ο Δήμος για το έτος 2023, της αριθμ. 268/2022 απόφασης της Οικονομικής Επιτροπής Κατάρτισης σχεδίου του προϋπολογισμού εσόδων – εξόδων του Δήμου έτους 2022 και ενσωμάτωσής του στην Ηλεκτρονική Βάση Δεδομένων σύμφωνα με τις διατάξεις της παρ.5 του άρθρου 77 του Ν. 4172/2013, της άριθ. 49039/26-7-2022 (ΦΕΚ Β’3976) ΚΥΑ με την παροχή οδηγιών για την κατάρτιση του π/υ των δήμων, οικονομικού έτους 2023-μερική τροποποίηση της υπ΄αριθμ.7028/2004 (Β΄253) απόφασης με την οποία δόθηκαν οδηγίες για την κατάρτιση του π/υ των δήμων, οικονομικού έτους 2023, της αριθμ. πρωτ. 3575/15-12-2022 γνώμης του Παρατηρητηρίου Οικονομικής Αυτοτέλειας των ΟΤΑ, την Αιτιολογική Έκθεση της Οικονομικής Επιτροπής κι έχοντας υπόψη του τις σχετικές διατάξεις του Ν. 3463/2006 (Δ.Κ.Κ.), του άρθρου 266 του Ν. 3852/2010, «Νέα αρχιτεκτονική της Αυτοδιοίκησης και της Αποκεντρωμένης Διοίκησης –Πρόγραμμα Καλλικράτης», (ΦΕΚ 87 Α΄), όπως συμπληρώθηκαν με την παρ. 4.α. του άρ.43 « Ρυθμίσεις οικονομικών θεμάτων Ο.Τ.Α.» του ν. 3979/2011 «Για την ηλεκτρονική διακυβέρνηση και λοιπές διατάξεις» ( ΦΕΚ 138 Α΄), του Ν.4071/2012, τις παρ.8 και 9 του άρθρου 77 του Ν.4172/2013 όπως ισχύει, του Ν. 4270/2014, του Ν 4555/2018 και του Ν.4623/2019, μετά από διαλογική συζήτηση, σκέφθηκε και

**ΟΜΟΦΩΝΑ ΑΠΟΦΑΣΙΖΕΙ**

***Εγκρίνει και ψηφίζει τον Προϋπολογισμό Εσόδων και Εξόδων του Δήμου έτους 2023,*** όπως αυτός υποβλήθηκε στο Σώμα με την αριθμ. 268/2022 απόφαση της Οικονομικής Επιτροπής και την αριθμ. πρωτ. 3575/15-12-2022 γνώμη του Παρατηρητηρίου Οικονομικής Αυτοτέλειας των ΟΤΑ.

*Η ανωτέρω απόφαση έλαβε:*

* *Δεκαεπτά (17) θετικές ψήφους*
* *Δεκατρείς (13) «ΚΑΤΑ». Οι* *Δημοτικοί Σύμβουλοι που δήλωσαν «ΚΑΤΑ» ονομαστικά είναι οι κ.κ. Ανδρουλάκης Ανδρέας, Αντωνιάδης Κωνσταντίνος, Δαουλάρης Γεώργιος, Θεοδωρόπουλος Δημήτριος, Λεμπέσης-Κολοκυθάς Ελευθέριος, Μαργαρίτης Ηλίας Ερρίκος, Μητροβγένης Γεώργιος, Μπόκαρης Γεώργιος, Ντίνος Νικόλαος, Ρούσσου Καλλιρόη, Τόλια-Κηπουρού Ναυσικά, Τσούτσουρας Δημήτριος και Χριστινάκη Όλγα .*

*Η απόφαση είναι ομόφωνη κατ’ εφαρμογή των διατάξεων του Ν. 4555/2018 σε συνδυασμό με τις όμοιες του Ν. 4623/2019 και των αριθμ. 93/23-8-2019 και 108/2019 εγκυκλίων του Υπουργείου Εσωτερικών.*

Αναθέτει την παραπέρα ενέργεια στον κ. Δήμαρχο.

Αφού συντάχθηκε η παρούσα υπογράφεται από όλα τα μέλη που πήραν μέρος στη συνεδρίαση του Σώματος.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΤΟ ΔΗΜΟΤΙΚΟ ΣΥΜΒΟΥΛΙΟ** | | | | | | | | | |
| **Ο ΠΡΟΕΔΡΟΣ** | **Ο ΑΝΤΙΠΡΟΕΔΡΟΣ** | | | | **Ο ΓΡΑΜΜΑΤΕΑΣ** | | | |
|  |  | | | |  | | | |
| **ΛΙΑΚΟΠΟΥΛΟΣ ΧΡΗΣΤΟΣ** | **ΝΤΙΝΟΣ ΝΙΚΟΛΑΟΣ** | | | | **ΑΝΔΡΟΥΛΑΚΗΣ ΑΝΔΡΕΑΣ** | | | |
|  | |  | | **ΤΑ ΜΕΛΗ** | | |
|  | |  | ΑΝΑΣΤΑΣΟΠΟΥΛΟΣ Γ. | | | ΛΙΟΥΤΑΣ Κ | |
|  | |  | ΑΝΑΣΤΑΣΟΠΟΥΛΟΣ Ν. | | | ΜΑΡΓΑΡΙΤΗΣ Η..  ΜΠΟΚΑΡΗΣ Γ. | |
|  | |  | ΑΝΔΡΟΥΛΑΚΗΣ Α. | | | ΡΟΥΣΣΟΥ Κ. | |
|  | |  | ΑΝΤΩΝΙΑΔΗΣ Κ. | | | ΣΚΙΑΔΟΠΟΥΛΟΥ Γ | |
|  | |  | ΒΑΡΒΙΤΣΙΩΤΗΣ Π | | | ΣΤΑΥΡΙΑΝΟΥΔΑΚΗΣ Κ. | |
|  | |  | ΒΟΓΙΑΤΖΟΓΛΟΥ Α.  ΒΕΡΥΚΙΟΣ Δ. | | | ΤΖΙΒΕΛΕΚΑΣ Ι. | |
|  | |  | ΓΙΑΝΝΑΚΟΥΡΑΣ Δ.  ΓΙΑΝΝΟΠΟΥΛΟΥ Κ. | | | ΤΟΛΙΑ-ΚΗΠΟΥΡΟΥ Ν. | |
|  | |  | ΔΑΟΥΛΑΡΗΣ Γ.  ΘΑΝΟΥ Χ. | | | ΤΣΙΛΙΦΗΣ Ν. | |
|  | |  | ΘΕΟΔΩΡΟΠΟΥΛΟΣ Δ | | | ΤΣΟΥΤΣΟΥΡΑΣ Δ. | |
| **ΑΚΡΙΒΕΣ ΑΝΤΙΓΡΑΦΟ** | |  | ΚΑΤΣΑΡΟΣ Θ. | | | ΧΡΙΣΤΙΝΑΚΗ Ό. | |
| **ΔΑΦΝΗ ΑΥΘΗΜΕΡΟΝ** | |  | ΚΑΡΑΚΩΝΗ Β. | | |  | |
| **Ο ΠΡΟΕΔΡΟΣ** | |  | ΚΡΟΥΣΟΣ Μ | | |  | |
|  | |  | ΛΕΜΠΕΣΗΣ-ΚΟΛΟΛΥΘΑΣ Ε. | | |  | |
|  | |  |  | | |  | |
|  | |  |  | | |  | |
| **ΛΙΑΚΟΠΟΥΛΟΣ ΧΡΗΣΤΟΣ** | |  |  | | |  | |